Religion As A Profession And As A Source Of Income
کوئی بھی شخص جب سماج کی کسی ضرورت کے لیے مطلوبہ قابلیت پیدا کرتا اور ان سرگرمیوں کے لیے وقت وقف کرتا ہے تو اس کے معاش کا مسئلہ حل کرنا سماج ہی کا کام ہوتا ہے جو اس سے فائدہ اٹھا رہا ہے۔ ورنہ اس کے معاش کا مسئلہ حل نہیں ہوگا۔ نبیوں کے لیے بھی معاش کا انتظآم کیا گیا تھا۔ رسول اللہ ﷺ مال غنیت کے پانچویں حصے اور مال فے سے اپنی ضروریات پوری کیا کرتے تھے، اس کا حکم سورہ انفال اور سورہ حشر میں دیا گیا کہ ان سے آپ اپنے اخراجات پورے کریں۔ بنی اسرائیل میں بنی لاوی کے ذمے تھا کہ وہ دینی امور سرانجام دیں۔ اس کے علاوہ وہ کوئی کام نہیں کرتے تھے تو خدا نے بنی اسرائیل کی یہ ذمہ داری بتائی کہ وہ اپنے نذرانوں اور فصلوں کا ایک حصہ بنی لاوی کو ادا کریں گے جس سے وہ اپنی ضرورت پوری کریں۔ رہی یہ بات کہ کوئی اپنے پروفیشن سے غلط فائدہ اٹھاتا ہے تو وہ ہرشعبے میں ہوتا ہے۔ اس کو درست کرنے کے لیے اخلاقی اور قانونی مدد لی جائے گی۔